cyanic-selkie/wikianc huggingface dataset:
Jalur sepur Kertasana-Wonokromo
Sakniki, jalur iki lagi proses pambangunan jalur ganda. Kemungkinan uga jalur ganda ruas Tarik–Wonokromo bakal diaktipake maneh amarga frekuensi lalu lintas sing cukup dhuwur. Lintas watara Jombang–Kertasana bersambung Baron (per 30 Oktober 2019) banjur ning lintas Jombang–Mojokerto (per 26 Oktober 2020) uwis arupa jalur ganda.
Powiat Chrzanów
Powiat Chrzanów iku powiat (kaya déné “kabupatèn” in Tanah Jawa) ing Polen. Kutha krajané ya iku Chrzanów. Powiat iki papané ana ing provinsi Malopolskie lan sing ndunungi 128.466 jiwa.
Batur, Batur, Banjarnegara
Batur iku désa ing Kacamatan Batur, Kabupatèn Banjarnegara, Provinsi Jawa Tengah, Indonésia.
Padang Tanggul, Amuntai Kidul, Hulu Sungai Lor
Padang Tanggul iku désa ing Kacamatan Amuntai Kidul, Kabupatèn Hulu Sungai Lor, Provinsi Kalimantan Kidul, Indonésia.
Setatsiyun Tsunomori
Setatsiyun Tsunomori (津ノ森駅) yaiku setatsiyun sepur ing Matsue, Prefektur Shimane, Jepang. Setatsiyun kasebut ana ing Jalur Kita-Matsue, sing dioperasike dening Ichibata Electric Railway. Layanan lokal lan express mandeg ing setatsiyun kasebut.
Gondhanglegi Kulon, Gondhanglegi, Malang
Gondhanglegi Kulon iku désa ing Kacamatan Gondhanglegi, Kabupatèn Malang, Jawa Wétan.
Manuntung, Kapuas Murung, Kapuas
Manuntung iku désa ing Kecamatan Kapuas Murung, Kabupatèn Kapuas, Propinsi Kalimantan Tengah, Indonésia.
Kabiskopan Agung Mandalay
Kabiskopan Agung Mandalay ana ing bagean tengah Myanmar. Kabiskopan kasebut duwe amba kira-kira 212.407 km2 lang ngeliputi bagean kidul Wilayah Sagaing, meh kabeh Wilayah Mandalay lan bagean wetan Wilayah Magwe. Kabiskopan agung kasebut nduweni kabiskopan sufragan yaiku Myitkyina, Kalay, Banmaw, Lashio, lan Hakha.
Bunny Wailer
Bunny Wailer lair ing Kingston, Jamaika tanggal 10 April 1947. Penyanyi sing jeneng asliné Neville O'Riley Livingston iku jinis musiké ya iku Roots Reggae. Bapaké penyanyi iku ya iku Toddy Livingston lan ibuké ya iku Cedella Marley-Booker. Piyambaké uga nyerat lagu lan main perkusi. Sadurungé karir solo piyambaké sakgrup karo Bob Marley lan Peter Tosh sajeroning The Wailers.
Karir
Awal kariré piyambaké sukses mawa laguné sing digarap karo Bob Marley lan Peter Tosh sing sesirahé Simmer Down.
Sajeroning lelampahé wektu sakbibaré tur ana ing Inggris lan Amérika karo grupé The wailers piyambaké milih karir solo.
Laos (nagara)
Républik Dhémokratik Rakyat Laos punika salah satunggalipun nagara kang misuwur ana ing daratan ing Asia Kidul-Wétan, duwé tapel wates Myanmar kaliyan Républik Warga Cina ing sisih kulon-sagara, Vietnam ing Wétan, Kamboja ing kidul lan Thailand wonten ing sisih kilenipun. Awit abad ka-14 ngantos dumugi abad ka-18, nagara punika ugi ingaran Lan Xang utawi "Negri Sewu Gajah".
Babad
Babad Laos dipundhominasi déning Karajan Nanzhao, ingkang dipunlajengaken ing abad kaping 14 déning karajan lokal Lan Xang ingkang nguwaosi wewengkon Laos ngantos abad kaping 18, sasampunipun Thailand nguwaosi karajan mau. Salajengipun Perancis nguwaosi wewengkon punika ing abad kaping 19 lan nggabungaken wewengkon punika dhateng Indochina Prancis ing taun 1893. Sasampunipun dipunjajah Jepang sadangunipun Perang Donya II, nagara punika mardikaken dhiri ing taun 1949 kanthi nama Karajan Laos ing sangandhapipun parentah Raja Sisavang Vong. Ontran-ontran pulitik ing nagara tetangga Vietnam njalari nagara Laos kedah ngadhepi perang Indochina kapara ugi langkung ageng (diarani uga Perang Rahasia) kang adamel salah satunggalipun faktor perang saudara lan ugi kudeta. Nalika taun 1975 kaum kuminis Laos ingkang dipunsurung Uni Soviet lan kuminis Vietnam saged ngusir pamaréntah Raja Savang Vatthan. Sasampunipun saged nggeser papréntahan kasebat, karajan kasebat dipun-gantos namanipun dados Républik Dhémokratik Warga Laos ingkang taksih madeg jumeneng ngantos dumugi sapunika. Gayut pasedherekan antawisipun Laos lan Vietnam saya raket kanthi ngendhuraken larangan ékonomi ing taun 1980-an lan mlebet ASEAN nalika taun 1997.
Pulitik
Namung satunggal Parté ingkang dipunakeni ing nagara Laos inggih punika Parté Revolusioner Rakyat Laos (LPRP). Kepala nagara nagaranipun inggih punika présidhèn ingkang dipuntemtokaken déning parlemen kanggé mangsa kalungguhan 5 taun. Kepala papréntahan Laos inggih punika Nayakotama ingkang dipuntunjuk déning présidhèn kanthi pasarujukan saking parlemen. Kabijakan papréntahan dipuntemtokaken déning parté kanthi 9 anggota ingkang gadhah pangaribawa utawi kakuaosan ingkang ageng sanget Politbiro lan 49 anggota Komite Pusat. Kaputusan pamaréntah ingkang dipunanggep mligi/wigati dipuntemtokaken Dewan Mantri.
Laos nganut konstitusi énggal awit taun 1991. Lan ing taun salajengipun, pemilu dipunwontenaken kanggé 85 kursi énggal Majelis Nasional ingkang anggotanipun dipunpilih kanthi telik sandhi (rahasia) kanggé mangsa kalungguhan 5 taun. Parlemen tunggal punika dipunkembangaken wiwit pemilu 1997 dados 99 anggota, nyarujuki sadaya ukum énggal, sanajan présidhèn ingkang nyepeng kakuaosan kanggé ngedalaken dekrit ingkang sipatipun ngiket (ngandhut ukum ingkang ngiket).
Turahan saking kelompok ètnis Hmong ingkang gadhah aliansi kaliyan Amérikah Sarékat, nalika Perang Vietnam ndhèrèk konflik kaliyan rezim kuminis Laos awit taun 1975. Kanthi wontenipun sawatawis lapuran babagan penyerahan dhiri ètnis Hmong ing medhia internasional, konflik punika dados saya ical. Sampun kathah anggota ètnis Hmong ingkang sampun nglebur gesang sesarengan kaliyan masarakat.
Pamerangan administratif
Laos dipunperang dados 16 provinsi (khoueng), 1 kotapraja* (kampheng nakhon), lan 1 laladan mirunggan** (khetphiset):
Stadion Si Jalak Harupat
Si Jalak Harupat yaiku stadion ulah raga kang mapan ana ing désa Kopo lan Cibodas, Kacamatan Sorèang, Kabupatèn Bandhung. Jeneng Si Jalak Harupat dijupuk saka jejuluk sawijining pahlawan nasional saka Bojongsoang, Bandung yaiku Otto Iskandardinata. Saiki stadion si jalak harupat dadi duwèké Pamaréntah Kabupatèn Bandhung. Persikab Bandung, kang dadi wakil saka Kabupatèn Bandung ana ing kompetisi Liga Indonésia ndadèkaké satadion iki dadi kandange. Saliyané Persikab bandung tim sakhuta Persikab, Persib uga ndadèkaké stadion iki dadi homebase. Stadion iki dibangun wiwit saka sasi Januari 2003 nalika iku Kabupatèn Bandung dibawahi bupati Obar Sobarna. Sawisé dadi stadion si jalak harupat diresmikake nalika dina dadine Kabupatèn Bandung kaping 364, tanggal 26 April 2005 déning Agum Gumelar kang njabat dadi Ketua Umum Komite Ulah raga Nasional Indonésia Pusat.
Fasilitas
Fasilitas kang ana ing stadion iki yaiku: Jembar yasan saka stadion iki yaiku:
Gerald Situmorang
Kauripan
Jeneng jangkepé Gerald Hiras Situmorang, lair ing Jakarta nanging katurunan Batak. Dhèwèké iku anak ingkang mbonthot saka 3 paseduluran. Bapaké ajeneng Guntur Humuntal Situmorang lan ibuné Fara Marina Siahaan. Kulawargané njurung kariré Gerald agawé ing musik, wiwit sinau ing panggonan lès musik banjur sekolah ing Institut Musik Daya Indonesia.
Afifa Syahira
Afifa Syahira. Afifa Syahira iku salah sijiné aktris kang asalé saka Indonesia. Afifa Syahira duwé katurunan Arab lan Pakistan. Sinetron sing pisanan ya iku Bawang Merah Bawang Putih. Sanajan kerep akting ing sinétron ing stasiun TV tanah air kaya ta ing sinétron CINDERELLA, AZIZAH, BAWANG MERAH BAWANG PUTIH, lan MELATI UNTUK MARVEL, Afifa Syahira duwé gegayuhan dadi psikolog utawa dhokter kanggo gaweyané. Afifa uga seneng ndeleng filem kang ana adegan oprasiné. Saliyané iku, Afifa Syahira uga seneng nyinaoni karakter wong ing lokasi syuting.
Nalika tanggal 30 Maret 2011 Afifa tinemu sawisé diculik ipéné dhéwé. Afifa diculik telung sasi luwih. Penculikan iki bisa diungkap sawisé petugas Polda Metro Jaya mbébasaké Syahira saka apartemen ing Jakarta Kidul. Ing penangkapan iki, Pulisi nyekel wong lanang kang jenengé duwé inisial WW. Dené wong lanang iki ipené dhéwé. Penangkapan iki amarga wong tuwané Afifa Syahira lan pengacarané kang ngadu ing Polda Metro Jaya nalika wiwitan sasi Maret 2011. Afifa Syahira diculik nalika lagi ngurus pembayaran katering bareng karo pelaku.
Sinetron
Sinetron kang dibintangi Afifa Syahira.
Warna karamèl
jmpl|305x305px| Minuman kaya [[Kola|colas nyumbang telung prelu panjaluk pewarnaan karamel.<sup class="noprint Inline-Template Template-Fact" data-ve-ignore="true" style="white-space:nowrap;">[  <span title="This claim needs references to reliable sources. (July 2018)">perlu rujukan  ] <sup class="noprint Inline-Template Template-Fact" data-ve-ignore="true" style="white-space:nowrap;">[  <span title="This claim needs references to reliable sources. (July 2018)">perlu rujukan   ] ]] Werna karamel utawa pewarnaan karamel minangka salah sawijining jinis warna ing panganan sing larut ing banyu. Iki digawe kanthi perawatan panas karbohidrat (gula), umume ana asam, alkali, utawa uyah, ing proses sing diarani karamelisasi. Iki dioksidasi luwih lengkap tinimbang permen karamel, lan ambu ora enak gula sing diobong lan rasane pait. Wernane wiwit kuning pucet nganti kuning ambar nganti coklat tuwa.
Roti uyah
Uyah ing jeneng kasebut salah kaprah ; roti iki ora diragi nganggo uyah rasane ora asin. Salah sawijining panjelasan kanggo jeneng roti yaiku wiwitane digawe anget ing kasur uyah sing digawe panas. Asal-usul jeneng liya yaiku nggunakake uyah kanggo nyegah tuwuh ragi lan nyedhiyakake lingkungan sing luwih kondusif supaya mikroba bisa tuwuh, nambah rasa sing beda-beda amarga luwih saka rasa ragi sing luwih khas. ]
Dibandhingake karo pamula sing asem, starter roti sing nambah uyah mbutuhake wektu inkubasi sing luwih cekak 6-16 jam lan suhu inkubasi sing luwih dhuwur, wiwit 38 - 45 C. Roti sing nambah uyah luwih kenthel, kanthi gandum sing luwih cedhak, tinimbang roti ragi, lan duwe rasa lan ambu sing khas. Ambune sing wangi saka wiwitan fermentasi wis diterangake padha karo "keju sing mateng banget".
<sup class="noprint Inline-Template" data-ve-ignore="true" style="white-space:nowrap;">[ <span title="The material near this tag possibly contains original research. (March 2019)">riset asli?
Terumbu karang
Terumbu karang yaiku sakumpulan kéwan karang kang duwé simbiosis karo jinising tuwuhan alga kang sinebut zooxanhellae.
Dhapuré kéwan karang aneh, kaya watu lan duwé warna lan wujud manéka rupa. Kéwan iki sinebut polip, yaiku kéwan pambentuk utama terumbu karang kang ngasilaké zat kapur. Polip-polip iki nganti éwon taun anggoné mbentuk terumbu karang.
Manfaat terumbu karang
Ing konteks ékonomi, terumbu karang duwé manfaat kang kapérang dadi rong golongan, yaiku manfaat berkelanjutan lan manfaat kang ora berkelanjutan.
Kabiskopan Kutha Kansas–Saint Joseph
Kabiskopan Kansas City–Saint Joseph (Dioecesis Kansanopolitanae–Sancti Josephi) yaiku wilayah grejawi utawa kabiskopan Greja Katulik Roma ing praja Missouri, Amerika Sarekat. Kabiskopan kasebut menika tahta sufragan saka Kabiskopan Agung Saint Louis.
Lambang pramuka
Lambang Gerakan Pramuka ya iku tanda kang nandhani organisasi GerakanPramuka kang sipaté ajeg, lan dadi mralambangake kaanan, aji lan norma kang diduwèni marang saben anggota obahan Pramuka. Lambang Gerakan Pramuka diciptakake déning Soenardjo Atmodipuro. Piyambake punggawa tinggi ing Departemen Pertanian kang uga dados Pembina Pramuka. Lambang iki dienggo wiwit tanggal 15 Agustus 1961, nalika Présidhèn Republik Indonesia Ir, Soekarno nganugrahaken Panji Gerakan Pendidikan Kepanduan nasional Indonesia marang organisasi Gerakan Pramuka mawa putusan Présidhèn republik Indonesia nomer 238 taun 1961. Lan sabanjuré penjabaran ngenani lambang Gerakan Pramuka dikukuhaké mawa Surat Dudutan Kwartir Nasional GerakanPramuka nomer:6/KN/72 ngenani Lambang Gerakan Pramuka.
Wujud
Lambang Gerakan Pramuka wujudé bayangan tunas kelapa.
Logede, Sumber, Rembang
Logede iku salah siji désa / kalurahan ing Kacamatan Sumber, Kabupatèn Rembang, provinsi Jawa Tengah, Indonésia.
Gianluca Vialli
Gianluca Vialli ya iku mantan juru main bal-balan saka nagara Italia. Dhèwèké main ana ing klub Cremonese, Sampdoria, Juventus, lan Chelsea.
Keparakan, Mergangsan, Kutha Ngayogyakarta
Keparakan iku kalurahan ing Kacamatan Mergangsan, Kutha Ngayogyakarta, Daerah Istimewa Yogyakarta.
Harry Coover
Harry Coover ya iku penemu lem super. Lem ya iku bahan kang gunakake kanggo nempleake sawijining barang. Ing taun 1750, hak paten lem kang wiwitan, dutujokake ana ing Inggis. Nalika iku, lem digawé saka iwak. Lem banjur dadi bahan renbugan déning masarakat. Ing jaman kuna, lem duweni daya templek kang kuwat kang diarani lem super. Lem kang bahane sintesis, diarani cyanoacrylate tinemu tanpa sengaja déning Coover ing taun 1951 nalika dhèwèké nyambut gawé ana ing Laboratorium Paneliten Kodak kang dhuweke George Eastman. Lem gawéane Coover minangka materi unik kang durung dikenal sadurungé. Saiki, lem gawéane Coover digunakake déning pabrik lan rumah tangga. Harry Coover ya iku sawijining dhoktor lulusan Trinity Collage, Dublin, Irlandia. Nalika nemu lem, dhèwèké nyambut gawé karo kanca nyambut gawéne ya iku Fred Joyner nalika ana ing Loboratorium Kodak. Dhèwèké gawé piranti kanthi bahan cyanoacrylate.
Coover nguji kekuwatan cyanoacrylate minangka tutupmotor jet, déné Joyner nggunakaké kanggo lensa filem. Jebul, kekerone bisa nemplek. Sanajan ditarik kanthi temenan, nanging barang mau ora bisa pedhot. Ngerti kedadeyan mau, sakloron nggunanake cyanoacrylate minangka bahan kanggo gawé lem. Taun 1958, Coover kasil anggoné ngrampungaké usaha gawé lem. Coover nampa medali saka Anne Chasser, Komisaris Badan Hak Paten Amérikah Sarékat, lan bebungah saka Rick Nydegger, Présidhèn Lembaga Para Penemu Dunia.
Panarukan, Situbanda
Panarukan iku kacamatan ing Kabupatèn Situbanda.
Batak (blok Unicode)
Batak ya iku blok Unicode kang ngemu karakter kanggo panulisan dhialèk Batak Karo, Mandailing, Pakpak, Simalungun, lan Toba.
Sajarah
Dhokumèn magepokan Unicode ing ngisor iki nyathet ancas lan prosès panentu karakter tartamtu ing blok Sundanese Supplement:
Pasisir Samas
Pasisir Samas inggih punika pasisir ingkang mapan wonten ing désa Srigading, Sanden, Bantul, Yogyakarta, kirang langkung 24 kilomèter kidul Yogyakarta. Pasisir Samas winatesan langsung kaliyan Pasisir Patehan ing sisih kulon lan Pasisir Parangtritis ing sisih wétan. Pasisir Samas punika kawèntar kanthi ombak ingkang ageng, angin ingkang kenceng, bibir pasisir ingkang curam, pasisir kanthi wedhi petak (putih), delta kali, lan tlaga toya ingkang tawar ndapuk telaga. Awit saking punika para wisatawan boten kénging siram wonten pasisir punika. Déning Sub Dinas Perikanan Provinsi Laladan istimewa Yogyakarta, tlaga-tlaga mau dipun-ginakaken kanggé ngembangaken ulam, penyu, lan urang galah saha kanggé papan mancing.
Wonten ing Pasisir Samas punika asring wonten upacara utawi ritual agama déning masarakat Yogyakarta kados ta Upacara Kirab Tumuruning Maheso Suro saha Labuhan Sedekah Laut. Ing pasisir kanthi pasir putih punika, para wisatawan ugi saged ningali kaéndahan sagara kanthi minggah Mercusuar Patehan. Kajawi punika wonten ugi pangembangan terminal, papan kanggé parkir, penginapan, SAR, jaringan listrik, mushola, lan griya dhahar.
Kabiskopan Anápolis
Kabiskopan Anápolis (Dioecesis Anapolitanus) yaiku kabiskopan sing ana ing kutha Anápolis, provinsi grejawi Goiânia, Brazil.
Kertasari, Temanggung, Temanggung
Kertasari (Kertosari), iku désa ing Kacamatan Temanggung, Kabupatèn Temanggung, Provinsi Jawa Tengah, Indonésia.
Menteng Karya, Kapuas Murung, Kapuas
Menteng Karya iku désa ing Kacamatan Pulau Petak, Kabupatèn Kapuas, Provinsi Kalimantan Tengah, Indonésia.
Banū Mūsā
Banū Mūsā gadhah tigang sedherek ("Para putra Musa"), kanthi nama Abū Jaʿfar, Muḥammad ibn Mūsā ibn Shākir (ingkang miyos sadèrengipun taun 803 – Pebruari, 873), Abū al‐Qāsim, Aḥmad ibn Mūsā ibn Shākir (gesang ing abad kaping 9) lan Al-Ḥasan ibn Mūsā ibn Shākir (ingkang gesang ing abad kaping 9) inggih punika tigang sarjana Islam saking Baghdad ingkang misuwur saking asiling bukunipun ngèngingi "Ingenious Devices" ing bab mesin otomatis lan piranti- piranti mesin ing abad kaping 9. Asiling pakaryan sanèsipun saking ketiganipuninggih punika kitab utawi buku ngengingi pengukuran montor mabur lan Spherical Figures, satunggaling karya ingkang saged dados dhasar karyanipun ing bab geometri ingkang asring dipunpethik saking kekalih ilmuwan matematika Islam lan Éropah.
Pagesanganipun
Banu Musa inggih putra kakung nomer tiga saking kulawarga Mūsā ibn Shākir, ingkang ing gesang sadèrengipun ugi sampun naté dados penyamun lan astronom ing Greater Khorasan kanthi urut- urutaning turunan ingkang boten dipunmangertosi. Sasampunipun kekancan kaliyan Al Ma'mun, ingkang salajengipun dados gubernur ing Khorasan lan dalem ing Marw, Musa makarya dados peramal Islam lan ugi astronom Islam. Sasampunipun piyambakipun séda, putranipun ingkang paling enem dipunpadosi déning pengadilan al Ma'mun. Al Ma'mun inggih ngakeni kaprigelanipun saking ketigang sedherek kala wau lan ndhaptaraken ketiganipun ing House of Wisdom ingkang sampun misuwur lan ugi ing pabukon lan pusat penerjemahan ing Baghdad.
Sinau wonten ing House of Widom ing sak ngandhapipun wewarah saking Yahya ibn Abi Mansur, lan piyambakipun inggih ugi ndhèrèk ing kupiya kanggé ngalih aksarakaken karyanipun ing basa Yunani Kuno lan ug dhateng basa Arab kanthi cara ngirim teks ing basa Yunani Kuno dhateng basa Byzantium, lan pikantuk bayaran ingkang ageng saking asiling terjemahanipun lan ugi piyambakipun sinau basa Yunani kanthi mandhiri. Ing satunggaling wekdal nalika tindakan, Muhammad kepanggih kaliyan ilmuwan matematika lan penerjema ingkang misuwur lan lajeng dipunrekrut kanggé mbiyantu padamelanipun inggih pnika Thabit ibn Qurra. Wonten ing pinten - pinten titik, Hunayn Ibn Ishaq inggih ugi mlebet wonten ing pérangan klompokipun. Sasampunipun sedanipun al Ma'mun, Banu Musa nerasaken padamelanipun ing sak ngandhaping kalifah al Mu'tasim, al Wathiq, lan al Mutawakkil. Nanging ing salebeting pamarentahanipun al Wathiq lan al Mutawakkil wonten masalah internal bab saingan ing antawisipun para ilmuwan ingkang wonten ing House of Wisdom. Wonten ing sapérangan titik, BAnu Musa inggih dados pasukanipun al Kindi lan paring kontribusi kanggé paring persekusi déning al Mutawakkil. Piyambakipun lan para sedherekipun lajeng dipunparingi padamelan déning al Mutawakkil kanggé mbangung kanal kitha énggal saking al Jafariyya.
Padamelanipun
Banu Musa inggih sampun nyerat 20 buku ingkang pokok ingkang sapunika kathah bukunipun ingkang sampun ical. Tuladha asiling karyanipun ing antawisipun inggih kados makaten:
Kacamata sangihe
Kacamata sangihe (Zosterops nehrkorni) ya iku jinis spésies manuk saka kulawarga manuk kacamata. Kacamata sangihe wujud kéwan endemik saka Kapuloan Sangihe, Indonesia. kang kagolong minangka salah siji saka kurang luwih 22 jinis manuk kacamata (pleci) kang ana ing tlatah Indonesia..
Manuk endemik pulo Sangihe kang kagolong jinis manuk langka ing Indonésia. Jinis manuk kacamata sangihe kang bebayani kapunahané déning pihak IUCN Redlist lan birdlife digolongake sajeroning status konservasi kritis (Critically Endangered). Status ancaman kapunahan kang dhuwur wantara manuk endemik Sangihe ing duwé gunggungé cacah kurang saka 500 manuk diwasa
Kacamata sangihe duwé habitat utawa bisa urip ing tlatah Alas pagunungan kanthi iklim subtropik utawa tropis lembap. Kéwan kang kagolong kaancam kapunahané Karana ilange jinis habitat
Manuk kang dianggep péranganing spésies Zosterops atrifrons (Kacamata piligan-ireng). Nanging ing panemon sabanjuré spésies kacamata piligan-ireng dibédakaké minangka dadi telu spésies ya iku Zosterops atrifrons, Zosterops stalkeri (Kacamata seram), lannerh Zosterops nehrkorni (Kacamata sangihe).
Dièng Kulon, Batur, Banjarnegara
Dièng Kulon, panulisan ing (Basa Indonésia: Dieng Kulon) iku désa ing Kacamatan Batur, Kabupatèn Banjarnegara, Provinsi Jawa Tengah, Indonésia.
Coboy Junior
Coboy Junior ya iku sawijiné grup musik boyband cilik saka Jakarta kang madeg taun 2011. Grup musik iki nduwéni anggota cacahé ana papat ya iku Aldi, Bastian, Rizky lan Iqbaal. Coboy Junior nambahi ramé indhustri musik Indonésia kanthi single perdanané asesirah "Kamu".
Karir
Sawisé ngrampungaké drama musikal Laskar Pelangi, papat bocah iki banjur nggawé boyband Coboy Junior ing taun 2011. Coboy Junior banjur ngrilis single anyar kanthi irah-irahan "Kamu". Single iki langsung dadi single kang laris ing masarakat. Kasuksèsan iki banjur diterusake manèh ing single kaloro kathi irah-irahan "Eeaaa" ing taun 2012. Coboy Junior uga main filem "Hanya Kamu".
Pranala njaba
Profil Coboy Junior Biodata Coboy Junior dan photo Foto
Amitabh Bachchan
Amitabh Bachchan ((Devanagari: अमिताभ बच्चन), ) iku aktor kabangsan India. Amitabh Bachchan uga siji pangripta lan tilas pranata cara televisi Kaun Banega Crorepati. Amitabh Bachchan miwiti karir ing filem taun 1969.
Bradley Johnson
Bradley Paul Johnson (lair 28 April 1987) yaiku pemain bal-balan profesional Inggris sing main dadi gelandhang kanggo Blackburn Rovers.
Arjasa, Arjasa, Jember
Arjasa iku salah sawijining désa/kalurahan ing kacamatan Arjasa, Kabupatèn Jember, Provinsi Jawa Wétan, Indonésia.
Sukasari, Gondhanglegi, Malang
Sukasari iku désa ing Kacamatan Gondhanglegi, Kabupatèn Malang, Jawa Wétan.
Plumpungreja, Kademangan, Blitar
Plumpungreja utawa Plumpungrejo iku désa/kalurahan ing kacamatan Kademangan, Kabupatèn Blitar, Provinsi Jawa Wétan, Indonésia.
Panyiuran, Amuntai Kidul, Hulu Sungai Lor
Panyiuran iku désa ing Kacamatan Amuntai Kidul, Kabupatèn Hulu Sungai Lor, Provinsi Kalimantan Kidul, Indonésia.
Kali Mas
Kali Mas iku pecahan kali Brantas sing huluné ing Kutha Mojokerto, mili ngétan-lor lan mungkasi ing Surabaya, tumuju Selat Madura). Ing sawatara panggonan Kali Mas dadi wates alam Kabupatèn Sidoarjo karo Kabupatèn Gresik.
Muara Kali Mas minangka pelabuhan tradhisional Surabaya, sing wis dipigunakaké wiwit maabad-abad kapungkur. Ing jaman biyèn kali iki dadi gerbang tumuju Ibukutha Karajan Majapait (ing Trowulan), lan ing saubengé kali iki naté kadadéan paprangan antarané Raden Wijaya (pangadeg Majapait) karo wadyabala Tartar (saka dinasti Mongol) ing abad angka 13.
Candhi Meleri
Candhi Meleri ya iku salah sawijiné candhi kang manggon ana ing pucuking gunung pegat wewengkon Désa Bagelenan, Kacamatan Srengat, Kabupatèn Blitar.
Pratélan
Candhi iki madhep mangulon lan duwé wangun kothak. Candhi iki kawangun saka watu andhesit. Pérangan awak candhi nganti tekan pucuk nuduhaké kaanan kang wus runtuh mung kari sikil candhiné waé. Ing sisih kuloné candhi iki uga ana tumpukan watu sing uga dadi pérangan awak candhi. Ing sisih kidul kulon candhi uga ana yoni lan sirah kala.
Logung, Sumber, Rembang
Logung iku salah siji désa / kalurahan ing Kacamatan Sumber, Kabupatèn Rembang, provinsi Jawa Tengah, Indonésia.
Setatsiyun Ina-Hongō
{{Infobox station }} Setatsiyun Ina-Hongō (伊那本郷駅) yaiku setatsiyun sepur ing Jalur Iida ing kutha Iijma, Distrik Kamiina Prefektur Nagano, Jepang, dioperasike dening Central Japan Railway Company (JR Central).
Jalur
Setatsiyun Ina-Hongō dilayani dening Jalur Iida lan nduweni adoh 155.1 kilometer saka titik awal jalur kasebut ing Setatsiyun Toyohashi.
Masuk angin
jmpl|Manuk masuk angin masuk angin inggih punika raos badan boten kepenak. masuk angin punika saged kajalaran saking kudanan, sayah, flu watuk pilek, lan sapanunggalane. obat kanggé masuk angin punika saged mawi obat utawi obat tradhisional kados ta kerokan.
Muara Dadahup, Kapuas Murung, Kapuas
Muara Dadahup iku siji désa ing Kacamatan Kapuas Murung, Kabupatèn Kapuas, Provinsi Kalimantan Tengah, Indonésia.
Setatsiyun Takanomiya
Setatsiyun Takanomiya (高ノ宮駅) yaiku setatsiyun sepur ing Matsue, Prefektur Shimane, Jepang. Setatsiyun kasebut ana ing Jalur Kita-Matsue, sing dioperasike dening Ichibata Electric Railway. Mung layanan lokal sing mandeg ing setatsiyun kasebut.
Powiat Dąbrowa Tarnowska
Powiat Dąbrowa Tarnowska iku powiat (kaya déné “kabupatèn” in Tanah Jawa) ing Polen. Kutha krajané ya iku Dąbrowa Tarnowska. Powiat iki papané ana ing provinsi Malopolskie lan sing ndunungi 58.593 jiwa.
Panji, Situbanda
Panji iku kacamatan ing Kabupatèn Situbanda.
Switserlan
Konfèdherasi Switserlan utawa sajeroning basa Latin Confoederatio Helvetica, yaiku nagara fèdheral ing Éropa Tengah kang wewatesan karo Jerman, Prancis, Itali, Liechtenstein lan Ostenrik. Switserlan iku nagara kang sapérangan gedhé wewengkoné dumadi saka Pegunungan Alpen. Switserlan misuwur minangka nagara nétral nanging panggah duwé tembayatan internasional kang kuwat.
Hujiao bing
ka|jmpl|255x255px| Ing njero Hújiāo bǐng sing wis dimasak.
Hújiāo bǐng utawa Bun mrico ( Chinese          ) minangka jinis roti panggang sing asale saka kutha Fuzhou, ibukutha provinsi Fujian China. Iki minangka panganan jalanan sing wis misuwur ing Taiwan lan bisa ditemokake ing pasar wengi utawa kios panganan mini ing saindenging Taiwan. Bahan-bahan umum yaiku tepung, banyu, lan agen ragi kanggo cangkang adonan njaba, lan protein daging (biasane daging babi utawa daging sapi) sing diasinake karo gula, kecap, mrico putih utawa mrica ireng, lan daun bawang kanggo isi ing njero. Cangkang adonan njaba disiapake karo glepung, banyu, lan agen ragi kayata ragi utawa bubuk manggang. Lard, butter utawa minyak kadang-kadang ditambahake ing adonan supaya roti luwih renyah lan flaky kaya croissant nalika dimasak. Adonan cangkang njaba banjur digulung kanthi bentuk bunder sing lancip, padha karo bungkus pangsit. ka|jmpl|255x255px| Hújiāo bǐng dipanggang ing oven.
Switserlan
Switserlan kapérang dadi 26 kanton, kang nem kanton dianggap minangka "saparo kanton" amarga kawiwitan saka pisahé telung kanton, lan dhampaké mung ana sakwakil ing Dewan Nagara. Kutha karajan nagara iki Bern. Kutha-kutha wigati liyané yaiku Zurich, kutha gedhé dhéwé ing Switserlan (kang dinobataké minangka kutha kang duwé kualitas urip paling apik ing donya nalika taun 2006 lan 2007 .), lan Jenewa, kang dadi lokasi warna-warna badan internasional kaya ta PBB, WHO, ILO, lan UNHCR.
Switserlan winatesan karo Jerman, Prancis, Itali, Ostenrik lan karajan cilik Liechtenstein. Warga Switserlan nururaké akèh basa lan ana papat basa resmi, yaiku basa Jerman, Prancis, Itali, lan basa Romansh kang kurang misuwur.
Switserlan duwé akèh sajarah minangka nagara kang nétral tanpa ndeleng perang utawa dhamai (lan ora tau mèlu perang marang pamaréntah asing wiwit taun 1815). Mulané, Switserlan didadékaké pamangku gati organisasi internasional apa waé kaya ta PBB, kang sanajan markas gedhéné mapan ing kutha New York City, nanging akèh ngedegaké kantor ing Switserlan.
Jeneng Switserlan ing basa Latin Confoederatio Helvetica kang tegesé Konfèdherasi Helvetika, dipilih kanggo ngéndhani pamilihan salah siji saka papat basa resmi Switserlan (basa Jerman, Prancis, Itali, lan Romansh). TLD nagarané,.ch, uga dijupuk saka jeneng iki. Switserlan nandhai 1 Agustus 1291 minangka dina kamardhikané, kang wiwitané dadi nagara gabungan, banjur dadi persekuthuan wiwit taun 1848. 1 Agustus didadekaké dina prèi kanggo bank lan kantor pos sarta kantor administrasi umum uga ditutup.
Sistem papréntahané pancèn nuduhaké keanékaragaman wargané. Minangka nagara fèderal, dhémokrasiné asipat "langsung", nanging diwakili déning Majelis Fèdheral. Parlemèn iki milih pitung wong kanggo dadi "pamrintah". Pitu wong iku mantri, mandhegani dhepartemen, lan salah sijiné dadi prèsidhén suwéné setaun ganténan. Prèsidhén digilir saben tauné.
Géografi
Warga Switserlan kang cacahé watara 7,4 yuta jiwa manggon ing papan panggonan kang ambané 41.285 km² saéngga kapadetan nagara mau 184 jiwa per km². Lumrahé, nagara Switserlan kapérang dadi telung tlatah, yaiku Pegunungan Alpen Switserlan, Plato Switserlan, lan Pegunungan Jura.
Sajarah Awal
Suku pisanan kang ana ing Switserlan yaiku anggota budaya Hallstatt lan La Tène. Budaya La Tene ana lan ngrembaka suwéné Abad Wesi kang pungkasan saka kira-kira taun 450 SM, kaya-kaya éntuk prabawa saka peradaban Yunani lan Etruska. Salah siji golongan suku paling wigati ing Switserlan yaiku Helvetii. Ing taun 15 SM, Tiberius I, kang arep nyalon dadi Kaisar Romawi kaping pindho, lan seduluré Drusus, bisa kasil naklukake Pegunungan Alpen, nggabungake kelorone marang Kamaharajan Romawi. Laladan kang dipanggoni suku Helvetii – banjur dijenengi Confoederatio Helvetica. Confoederatio Helvetica ing pisanan dadi pérangan Provinsi Gallia Belgica Romawi banjur dipindhah Germania Superior. Déné pérangan wétan Switserlan modhèren digabungake menyang Provinsi Raetia.
Ing Abad Pertengahan Awal, saka abad kaping 4, panambahan dawa arah kulon Switserlan modhèren dadi laladan Raja Burgundia. Suku Alemani mapan ing dataran dhuwur Switserlan ing abad kaping 5 lan lembah Alpen nalika abad kaping 8, mbéntuk Alemania. Switserlan modhèren banjur kapérang dadi Karajan Alemannia lan Burgundia. Sakabehing laladan iku dadi pérangan Kamaharajan Frankia ing abad kaping 6, nyusul kamenangan Chlodwig I saka Alemanni ing Tolbiac nalika taun 504, banjur bangsa Frankia ndominasi Burgundia.
Saka taun 561, Raja Guntram saka Merovingia, putune Chlodwig I, marisi Kerajan Burgundia Frankia, kang ambané saka kulon adohe meh tekan Kali Rhein. Ing sisih wétané, suku Alamanni diprintah sangisore kadipaten nominal ing Frankia, amarga bangsa Frankia ngisi kalodhangan akibat mudhune pencapaian Bizantium Romawi menyang kulon. Saka mangsa iki, bangsa Frankia lagi miwiti mbéntuk watak tritunggal kang bakal nyirikake sisa sajarahé. Laladan iki banjur kapérang dadi Neustria ing sisih kulon (mung diarani Frankia nalika semana; jeneng Neustria ora tinulis ing tulisan nganti 80 taun sabanjuré), Austrasia di sisih wétan sagara lan Burgundia.
Sasuwene abad kaping 6 lan wiwitan abad kaping 7, kawasan Switserlan ana ing sangisore hegemoni Frankia, karo bangsa Frankia kang asring ana perselisihan prakara suksesi ing sub-kraton Frankia (kang ratu-rajane isih duwé gegayutan saseduluran). Nalika taun 632, Chlothar II mati, sakabehing wewengkon Frankia didadèkaké siji nanging mung sadhéla ing ngisore Dagobert I, kang dianggep ratu kang pungkasané Merovingia kang bisa nglakoni tugas karajan. Nalika dipandhegani Dagobert I, Austrasia ngagitasi papréntahane dhéwé kanggo piranti ngadhepi prabawa Neustria, kang ndominasi mahkamah karajan. Dagobert dipeksa déning aristokrat Austrasia kang kuwat kanggo ngangkat anaké kang isih bayi, Sigibert III, supaya dadi ratu ngisorane Austrasia nalika taun 633. Kakurangan papréntahan anyar iku dadi nyata, lan mandhegani nagara-nagara kang ditundukake déning bangsa Frankia kang wis mikirake untung-rugi pemberontakan. Sawisé Sigibert III dikalahake militere déning Radulf, Raja Thüringen ing taun 640, suku Alemani uga mberontak marang kakuasaan Frankia. Masa kamardhikan Allemani sabanjuré nganti tekan pertengahan abad kaping 8.
Wali Pura diangkat déning Raja Frankia minangka punggawa pangadilan wiwit awal abad kaping 7 supaya dadi penengah antarané ratu lan rakyat. Nanging, sedane Dagobert I ing taun 639, kanthi pewaris makutha kang isih balita ing Neustria (Chlodwig II—yuswane 2 taun) lan Austrasia (Sigibert III—yuswane watara 4 taun), para punggawa iku éntuk kekuasaan kang luwih gedhé. Ing pungsakasane, mungkasi kekuasaan penguasa Merovingia, lan ngebut singgasana Frankia. Langkah pisanan kang dilakoni Wali Pura Austrasia, Grimoald I, ngeyakinake Sigibert III kang ora duwé anak supaya ngadopsi puterane dhéwé Childebert si Anak Pungut minangka pewaris singgasana.
Bøylestad
Bøylestad punika dhusun ingkang kapernah ing praja Nurwègen.
Switserlan
Sajarah Awal
Nalika iku ing pura Neustria, Wali Pura Erchinoald, lan penggantine, Ebroin, uga nambah kekuasaannya ing sakmburine Chlodwig II, lan penggantine Chlothar III. Ebroin nggabungake dadi siji manèh Kerajan Frankia kanthi ngalahake lan ngusir Childebert (lan Grimoald) saka Austrasia ing taun 661.
Jejulukan kang asring dienggo nagara Switserlan ing basa Prancis (Confédération suisse), basa Itali (Confederazione Svizzera), lan basa Romansh (Confederaziun svizra) diterjemahake minangka "Konfèdherasi Switserlan"). Schweizerische Eidgenossenschaft iku istilah basa Jermane kang ana ing dhokumen resmi. Jeneng Latine "Confœderatio Helvetica" (Konfèdherasi Helvwtia) lan TLD nagarae "ch" kanggo internet lan plat montor gegayutan karo Helvetii, suku Keltik kuna kang ora tau mapan ing pagunungan Alpen.
Konfèdherasi Switserlan Kuno
Konfèdherasi Switserlan Kuno iku persekuthuan antarané komunitas-komunitas lembah Alpen tengah. Konfèdherasi iku masilitasi pengelolaan kepentingan umum (dagang bébas) lan lnjamin keamanan jalur dagang gunung kang wigati. Piagam Federal 1291 kang disetujui déning komune pedésaan Uri, Schwyz, lan Unterwalden dianggap minangka dhokumen nalika ngadegaké konfederasi; sanajan persekuthuan kang meh padha kayane wis ana ing pirang-pirang dasawarsa sadurungé.
Saka taun 1353, telung kanton kang asli wisdigabungake karo Glarus lan Zug lan nagara-nagara kutha Luzern, Zurigo lan Bern kanggo nggawé "Konfèdherasi Kuno" saka 8 nagara kang ana nganti tekan pungkasané abad kaping 15. Ekspansi iku ndadèkaké peningkatan kekuasaan lan kemakmuran fédherasi iku. Saka taun 1460, konfederasi iku ngatur sapérangan akèh wewengkon kidul lan kulone Rhein nganti tekan Pegunungan Alpen lan Jura, khususé sawisé menang saka Wangsa Habsburg (Pertempuran Sempach lan Näfels), déning Charles sang Pemberani saka Burgundia sasuwéné taun 1470-an, lan kasilan saradhadhu sewaan Switserlan. Menange Switserlan ing Perang Swabia marang Liga Swabia Kaisar Maximilian I ing taun 1499 nganti tekan kamardhikan de facto saka Kamaharajan Romawi Suci.
Sasuwene jaman modhèren ing sajarah Switserlan, otoritarianisme kang lagi ngrembaka ing kulawarga patrisiat lan krisis keuangan nalika Perang Tiga Puluh Tahun, marakake perang tani Switserlan taun 1653. Kanthi latar wuri perjuangan iki, konflik antarané kanton Katulik lan Protèstan sansaya ndadi, ndadèkaké sikara ing Pertempuran Villmergen nalika taun 1656 lan 1712.
Era Napoleon
Nalika taun 1798, prajurit Revolusi Prancis bisa naklukake Switserlan lan ngadegaké konstitusi anyar kang seragam, kang munjeri papréntahan nagari lan mbusak kanton. Rezim anyar iku dijenengi Républik Helvetia, ora kondhang banget. Negeri iki diatur déning prajurit penyerang asing lan ngurusak tradhisi kang wis ana pirang-pirang abad kapungkur, ndadèkaké Switserlan ora luwih nagara satelite Prancis. Penindasan Prancis nalika Pemberontakan Nidwalden ing sasi September 1798 iku tuladha anané penindasan déning Angkatan Dharat Prancis lan perlawanan penduduk marang mapane Angkatan Dharat Prancis iku.
Nalika perang antarané Prancis lan saingane, angkatan Ruslan lan Habsburg nyerang Switserlan. Nalika taun 1803, Napoleon ngatur pertemuan pulitikus Switserlan saka rong pihak ing Paris. Asile yaiku UU Mediasi kang akèh mbenerake otonomi Switserlan lan nepungake konfederasi 19 kanton. Sawisé iku, akèh pulitik Switserlan kang bakal nyeimbangake tradhisi kanton marang pamrintahane dhéwé kanthi keperluan pamrintahan punjer.
Ing taun 1815, Konggrès Wina tenanan mulihake kamardhikane Switserlan lan nagara Éropa sarujuk ngakoni kenétralan Switserlan kanthi panggah. Perjanjian iku nandhakake nalika Switserlan perang kang pungkasan ing konflik internasional. Perjanjian iku uga bisa ndadèkaké Switserlan menambah wewengkone, kanthi lumebune Kanton Valais, Neuchâtel, lan Jenéwa – iki kang pungkasané nagara Switserlan nambah wewengkon.
Nagara fèdheral
Restorasi kekuasaan menyang patrisiat mung sawatara. Sawisé huru-hara kang bola-bali kedaden kaya déné Züriputsch nalika taun 1839, ndadèkaké perang sadulur ing antarané kanton Katulik lan kanton-kanton liyané ing taun 1847 (Sonderbundskrieg). Perang iku kelakon suwéné sesasi, lan korbane kurang saka 100 wong. Sonderbundskrieg ora ana apa-apane yèn dibandhingake karo perang lan haruhara ing Éropa liyané ing abad kaping 19. Sonderbundskrieg marakake dampak psikologi kang gedhé marang masarakat Switserlan. Perang iku ndadèkaké kabèh warga Switserlan gerti perlune persatuan lan kakuwatan marang tangga-tangga nagarané ing Éropa. Warga Switserlan sakabehing tataran masarakat, embuh Katulik, Protèstan, ilèn liberal utawa konservatif, sadhar yèn kanton-kanton iku bakal akèh nguntungake yèn kepentingan ékonomi lan keagamaane digabungake dadi siji. Saka warga kang njurung kakuwatan kanton (Sonderbund Kantone), majelis nasional diperang dadi majelis dhuwur (Dewan Nagara Switserlan) lan majelis ngisor (Dewan Nasional Switserlan). Kamangka, kepentingan federasionalis uga dipritungake. Switserlan ngadopsi konstitusi fèdheral lan penggunaan referendum (kuwajiban saben amandemen konstitusi) ing taun 1848. Konstitusi iku nyawisi kekuasaan punjer kanggo papréntahane dhéwé nalika ucul saka kanton. Nalika taun 1850, franc Switserlan dadi mata uang tunggal Switserlan. Konstitusi iku diamandemen ing taun 1874 kanggo ngadhepi sansaya tambahe penduduk lan Révolusi Industri. Konstitusi iku nepungake referendum fakultatif kanggo kukum ing tingkat fèdheral. Konstitusi iku uga nemtokake tanggung jawab fèdheral kanggo pertahanan, dol tinuku, lan prakara kukum.
Sajarah modhèren
Switserlan ora diserang sasuwéné keloron Perang Dunia. Sasuwene Perang Donya I, Switserlan dadi panggonan uripé Vladimir Illych Ulyanov (Lenin) lan isih manggon ing kana nganti tekan taun 1917. Kenétralan Switserlan asring ditakonake saka anané prastawa Grimm-Hoffmann ing taun 1917, nanging mung sadhéla. Ing taun 1920, Switserlan gabung karo LBB, lan Dewan Éropa ing taun 1963.
Sasuwene Perang Donya II, rencana serangan disiapake déning Jerman, nanging Switserlan ora tau diserang. Switserlan bisa tetem mardhika liwat gabungan pencegahan militèr, konsesi ékonomi menyang Jerman, lan nasib apik amarga prastawa kang luwih gedhé sasuwéné perang ngenteni misi iku. Percobaan déning Parté Nazi Switserlan kang cilik kareben ana Anschluss déning Jerman, gagal total. Pers Switserlan ngkritik yèn Reich Kaping Telu, asring gawé mangkel pimpinane. Nalika dipandhegani Jenderal Henri Guisan, mobilisasi massal angkatan militan ditumindakake. Strategi militèr Switserlan owah saka salah siji pertahanan statis ing winatesan kanggo nglindhungi jantung ékonomi dadi strategi pergeseran jangka dawa kaorganisasi lan panarikan marang kalungguhan kang kuwat lan terbekali kanthi apik ing dhuwur Pegunungan Alpen kang misuwur kanthi sesebutan Réduit. Switserlan dadi markas wigati kanggo mata-mata pihak kekarone sasuwéné konflik lan asring dadi penengah komunikasi antarané Blok Poros lan Sakuthu.
Dol tinuku Switserlan diblokir déning Sakuthu lan Blok Poros. Kerja sama ékonomi lan tambahan utangan marang Reich Kaping Telu akèh maceme miturut invasi kang dirasakaké, lan anané mitra dagang liyané. Konsesi puncake seminggu sawisé jaringan KA wigati ngliwati Prancis Vichy diperparah ing taun 1942, marakake Switserlan dikupengi déning Sakuthu. Sadawane dalan perang, Switserlan nahan punjul 300.000 pengungsi, 104.000 prajurit asing, diinternir miturut Hak lan Kuwajiban Blok Nétral kang digarisi ngisore ing Konvensi den Haag. 60.000 pengungsi iku penduduk sipil kang slamet saka penyiksaan Nazi. Saka kabèh iku, 26.000-27.000 iku wong Yahudi. Nanging, kebijakan imigrasi lan suaka kang ketat kaya déné gayutan keuangan karo Jerman Nazi malah ndadèkaké kontroversi. Nalika perang, Angkatan Udara Switserlan migunakaké montor mabur ing rong pihak, nembaki 11 montor mabur Luftwaffe kang ngganggu nganti tiba ing wulan Mèi lan Juni 1940, uga pengganggu liyané sawisé owahe kebijakan disusul ancaman saka Jerman; punjul 100 montor mabur pengebom Sakuthu lan awake diinternir nalika perang. Antarane taun 1944-1945, pengebom Sakuthu ngebom ngawur ing kutha Schaffhausen (matèni 40 jiwa), Stein am Rhein, Vals, Rafz (18 jiwa mati), lan kang paling ora misuwur, ing tanggal 4 Maret 1945 Basilea lan Zürich dibom.
Basa
Basa kang ana ing nagara Switserlan:
Kali Cimanuk
Cimanuk iku kali sing dumunung ing pérangan wétan Provinsi Jawa Kulon. Cimanuk mili saka sikiling Gunung Papandayan ing Kabupatèn Garut ing èlevasi + 1200 sadhuwuring lumahing sagara, mili mangétan-lor sadawaniné 180 km lan mungkasi ing Sagara Jawa ing Kabupatèn Indramayu. Cimanuk ing pérangan hilir cukup jembar saéngga bisa dilayari nganggo kapal gedhé. Ing abad angka 16, muara Cimanuk wujud plabuhan sing ramé lan dadi salah siji plabuhan Karajan Sundha, kaya déné dilapuraké déning Tome Pires minangka "Chemano".
Switserlan
Dhémografi
Switserlan dumunung ing antarané warna-warna kabudayan Éropa kang sabanjuré mengaruhi nagara iki. Ana telu basa resmi nasional yaiku basa Jerman, Prancis, lan Itali; sarta siji basa resmi lokal, basa Romansh. Pamaréntah fèdheral wajib migunakaké katelu basa resmi mau lan ing parlemèn disediaké penterjemah. Saben pelajar Switserlan kudu nyinaoni salah siji basa resmi liyané, saéngga akèh kang ndunungi kang bisa wicara rong basa (bilingual). Amarga akèhé kang ndunungi lan pekerja manca (watara 20%), basa Inggris uga akèh dipigunakaké.
Agama kang paling akèh dianut ing Switserlan yaiku Katulik Roma kang dianut déning 43% populasi. Ana uga penganut agama Protèstan watara 35% lan imigrasi nggawa lumebu agama Islam (4%) lan Ortodoks Timur 2%.
Pulitik
Switserlan iku kalebu nagara republik fèdheral.
Eksekutif
Switserlan dadi nagara fèdheral wiwit taun 1948. Switserlan nganut sistem dhémokrasi langsung, lan papréntahane kapérang dadi 7 anggota kang dipilih déning Federal Assembly. Pitu wong mau uga mandhegani departemen utama. Statuse bisa uga diarani mantri. Pitu wong mau gantian dadi présidhèn. Jabatan minangka presidhène, saben wong suwéné setaun.
Nagara Switserlan ambané 41.400 Km2 dipanggedhèni kanthi kolektif déning presidium kang kapérang saka pitu wong. Ketua presidium kang digilir iku mangku kalungguhan présidhèn. Kanthi sistem fèdheral, nagara fèdherale diarani canton. Ana 26 kanton kang ana ing Switserlan. Ana 17 canton yaiku canton Switserlan-Jerman (basa Jerman), 4 canton Switserlan-Romande (basa Prancis), 1 canton basa Itali (Ticino), 3 canton bilingual Prancis-Jerman, lan 1 canton (Graubünden) trilingual Jerman, Itali lan Rumantsch. Kaya mangkono kang ndadèkaké Switserlan duwé papat basa.
Canton-canton iki duwé otonomi kang amba kaya déné sistem nagara fèdheral. Canton-canton iki nggawé aturan laladan dhéwé. Masalah internasional, kehakiman, pertahanan, keuangan nagara dicekel déning papréntahan punjer. Déné anggota parlemèn (Federal assembly) asalé saka utusan canton. Canton-canton iki kang bakale nemtokake pitung mantri utama kang bakal dadi présidhèn kanthi gantian. Présidhèn minangka kepala nagara uga ngrangkep minangka kepala papréntahan (Nayakotama).
Pulau Tambak, Amuntai Kidul, Hulu Sungai Lor
Pulau Tambak iku désa ing Kacamatan Amuntai Kidul, Kabupatèn Hulu Sungai Lor, Provinsi Kalimantan Kidul, Indonésia.
Trixie Lulamoon
Tandha Astamiwa
Tandha astamiwane Trixie yaiku beluk sing kabentuk wulan arit ing jerone enten 4 lintang cilik lan 1 lintang rada gedeh sinare ing tengah, karo tongkat sihir kang pucuke enten lintang. Iki nandhakake punika seneng karo silap mata lan ahli ing bidhang iku.
Chop suey Amèrika
Suey chop american yaiku salah sawijining olahan arupa pasta casserole amerika sing digawe karo daging sapi, macaroni lan saos tomat sing wis dienggo, ditemokake ing masakan ing New England lan wilayah liyane ing Amerika Serikat. Ing njaba New England asring diarani goulash Amerika utawa Johnny Marzetti, kalebu jeneng liyane. Sanajan jenenge, mung nduweni hubungan sing adoh banget karo chop suey masakan Cina Tionghoa lan Amerika.
Sanajan panganan sing nyenengake iki dipengaruhi dening masakan Italia-Amerika uga panganan sing cepet lan praktis kanggo New England kaya "tawar kentang" lan "kekacoan kabutuhan," nanging dikenal minangka "chop suey Amerika" amarga panganan kasebut asring banget daging, sayur-sayuran lan bumbu Itali, lan amarga nate nggunakake beras, bahan baku kanggo masakan Tionghoa, dudu pasta.
Suee chop Amerika standar kasusun saka siku macaroni lan potongan daging sapi sing wis mateng karo bawang tumis ing saus adhedhasar tomat sing kenthel. Piring kasebut bisa disedhiyakake ing piring utawa ing mangkuk, biasane diiringi roti lan asring saus Worcestershire. Kadhangkala keju Parmesan parut ditambahake sawise masak, nanging miturut sejarah, sajian kasebut mung dicampur karo uyah lan mrico lan ora ana keju sing ditambahake.
Kowangan, Temanggung, Temanggung
Kowangan iku désa ing Kacamatan Temanggung, Kabupatèn Temanggung, Provinsi Jawa Tengah, Indonésia.
Kepakisan, Batur, Banjarnegara
Kepakisan iku désa ing Kacamatan Batur, Kabupatèn Banjarnegara, Provinsi Jawa Tengah, Indonésia.
Kabiskopan Agung Kutha Oklahoma
Kabiskopan Agung Kutha Oklahoma (Archidioecesis Oclahomensis) yaiku greja partikuler Ritus Latin saka Greja Katulik Roma ing kulon Amerika Sarekat. Wilayah grejawine kalebu 46 county ing kulon Oklahoma.
Kabupatèn Pidie Jaya
Kabupatèn Pidie Jaya iku kabupatèn ing Acèh, Indonésia. Kutha krajané ya iku Meureudu. Kabupatè iki diwangun miturut Undhang-Undhang Nomer 7 Taun 2007 tanggal 2 Januari 2007.
Kabupatèn Pidie Jaya minangka 1 saka 16 usulan pamekaran kabupatèn/kutha sing disetujoni déning Dewan Perwakilan Rakyat ing tanggal 8 Dhésèmber 2006.
Jeneng-jeneng kabupatèn/kutha mau ya iku:
Wewengkon Administratif
Kacamatan:
Harry Potter and the Prisoner of Azkaban (filem)
Harry Potter lan Tahanan Azkaban utawa Harry Potter and the Prisoner of Azkaban yaiku sawijing filem taun 2004 kang nyritakaké lakoné Harry Potter ing taun kaping 3 ing Sekolah Sihir Hogwarts. Para paraga kang main ing rong filem sadurungé uga padha main manèh ing filem iki, kajaba paraga Dumbledore kang aktor sadurungé yaiku Richard Harris digantèni Michael Gambon, jalaran Harris wis tilar donya. Filem iki kaarahaké déning Alfonso Cuarón, lan filem iki kaloka minangka filem kang luwih dark tinimbang séri sadurungé.
Laku carita
Sawisé Harry nesoni Bibi Marge lan ora sengaja njalarani bibiné ngembang, banjur Harry minggat saka omahé kulawarga Dursley. Harry numpak Bis Satriya kanggo lunga menyang The Leaky Cauldron lan dhèwèké ketemu karo Mantri Sihir, Cornelius Fudge. Fudge ngandhani yèn Bibi Marge wis kasil dikempèské lan Harry ora bakal kena ukuman. Kamantrèn Sihir prasaja namung nggatèkaké tumrap kaslametané Harry, awit rikala iku lagi ramé kabar manawa rajapati aran Sirius Black kasil ucul saka pakunjaran sihir Azkaban. Kabar kang sumebar mratélakaké manawa Black iku minangka kanca kenthel kulawarga Potter lan minangka waliné Harry Potter, nanging Black kiyanat marang kulawargané Potter kanggo gabung marang Lord Voldemort, kang ora liya yaiku rajapati kang kasil matèni wong tuwané Harry. Kabar kang sumebar uga ngandharaké manawa Black iku kang wis matèni kancané dhéwé, yaiku aran Peter Pettigrew.
Cekaking carita, Lupin lan Black ngandharaké sapa sajatiné Pettigrew. Pettigrew iku wong kang sajatiné kiyanat marang wong tuwané Harry. Harry nyegah Black lan Lupin nalika karoné arep matèni Pettigrew. Harry préntah supaya Pettigrew lunga menyang Hogwarts kanggo ngandharaké apa kang wis kasunyatané amrih ngresiki jenengé Sirius. Nanging nalikané arep padha bali menyang Hogwarts, katon rembulan purnama kang njalari Lupin malih dadi manungsa srenggala. Pettigrew kasil ucul lan Dementor mara nyerang Harry lan Sirius. Harry lan Sirius kasil slamet jalaran kareksa mantra Patronus kang pinercaya patron iku saka bapaké Harry.
Èfèk visual lan mirunggan
Tim kang mligi ngurusi bab èfèk visual utama ing filem iki yaiku Industrial Light & Magic (ILM) lan Framestrore, wondéné kang nggawé matéri VFX tambahan yaiku The Moving Picture Company, Cinesite, lan Double Negative.